વર્ષ ૨૦૧૮ના બજેટ બાદ સરકારે કૃષિક્ષેત્રે હજુ પણ વધારે સુધાર માટે તજજ્ઞો દ્વારા માર્ગદર્શન આપ્યું. ખેડૂતોની આવક ક્ધઝ્યુમરના ફૂડ સિકયુરીટી સાથે જોડાયેલી છે. જમીની હકીકતો સ્વીકારીને દરેક તબક્કે પરિવર્તન, નવા વિચારો અને પ્રયોગો જરૂરી છે. એગ્રીબિઝનેસ ઈમ્ફર્મેશન નેટવર્ક, સોઈલ ટેસ્ટીંગ અને ફૂડ ટેસ્ટીંગ માટે લેબ, વેર હાઉસિંગ ઈન્ફ્રાસ્ટ્રકચર ગ્રીડ બનાવાય. ભારતમાં અંદાજિત એક લાખ કરોડનું ભોજન દર વર્ષે વેડફાય છે. દેશની જેટલી જરૂરિયાતો છે તેના પચાસ ટકા સ્ટોર કરવાની ક્ષમતા આપણી પાસે હોય તે જરૂરી છે.. જેથી ખેડૂત પર નિશ્ર્ચિત સમયે ઊપજ વેચી દેવાની મજબૂરી ન રહે. તે યોગ્ય સમયે માર્કેટમાં પોતાની ખેતપેદાશ વેચી શકશે. એગ્રીબિઝનેસ નોલેજ નેટવર્ક પણ એટલું જ જરૂરી. ખેતીવાડી સાથે જોડાયેલા તમામ વિભાગો અને યુનિવર્સિટીઓની સમીક્ષા અનિવાર્ય બની ગઈ છે. દરેક યુનિવર્સિટી અને રિસર્ચ તથા ડેવલપમેન્ટ સેન્ટરોમાં ઓછામાં ઓછા ૫૧ ટકા ખેતીવાડી સાથે સીધા જોડાયેલા લોકો જ હોય તે જરૂરી. જે રીતે સરકાર ઈન્ડસ્ટ્રીઝ અને સર્વિસ સેકટર માટે નવા કાયદા બનાવી પરિવર્તન કરે છે તેમ ખેતીવાડી માટે એગ્રીકલ્ચર માર્કેટિંગ એકટ બને તો ખેડૂત, વેપારીઓ, ગ્રાહકો બધાનું હિત જળવાય અને સુરક્ષા પ્રદાન થાય.